JayJayThrowThrow/commonwealth-wiki-mix huggingface dataset:
UiTM Kampus Pasir Gudang

UiTM Kampus Pasir Gudang merupakan salah satu daripada kampus Universiti Teknologi MARA yang terletak di dalam negeri Johor Darul Ta'azim, Malaysia. Kampus ini sebelumnya telah beroperasi di Larkin, Johor Bahru.
Latar belakang

Kampus Pasir Gudang, merupakan kampus kedua bagi UiTM Cawangan Johor, dan telah menggantikan kampus Johor Bahru, bermula dari tahun 2014. Kampus Pasir Gudang ditempatkan di tanah seluas 200 ekar di dalam Bandar Seri Alam, Masai, Johor di bawah perancangan Kampus PFI (Private Funding Initiative).

ITM Cawangan Johor juga membuka kampus keduanya di Johor Bahru pada tahun 1990 di Menara Landmark sehinggalah berpindah ke Larkin pada 2 Julai 2007 dan dikenali sebagai UiTM Johor Kampus Bandaraya Johor Bahru. Pada 17 Julai 2010, satu upacara pecah tanah telah dilaksanakan oleh Menteri Pengajian Tinggi Malaysia pada ketika itu, YB Dato' Seri Mohamed Khaled Nordin di atas tanah seluas 200 ekar di Pasir Gudang, Johor yang siap sepenuhnya pada 1 Mei 2014. Kampus Bandaraya Johor Bahru sekali lagi telah berpindah ke Bandar Seri Alam Masai, Pasir Gudang dan dikenali sebagai UiTM Cawangan Johor Kampus Pasir Gudang. Bagi Fasa Pertama kampus ini telah dibangunkan dengan menggunakan keluasan sebanyak 70 ekar.
Akademik
Fakulti

Kampus ini menempatkan dua (2) buah fakulti iaitu:

* Kolej Pengajian Kejuruteraan
* Fakulti Pengurusan dan Perniagaan
Program akademik
Sepenuh masa

Program-program akademik sepenuh masa yang ditawarkan adalah:

* Diploma Kejuruteraan Awam
* Diploma Kejuruteraan Elektrik (Kuasa)
* Diploma Kejuruteraan Elektrik (Elektronik)
* Diploma Kejuruteraan Kimia
* Diploma Kejuruteraan Mekanikal
* Diploma Pengajian Perniagaan (Pengangkutan)
Separuh masa

Program-program separuh masa yang ditawarkan melalui Institute of Continuing Education & Professional Studies (iCEPS)/Institut Pengajian Siswazah (iPSis) adalah:

* Diploma Pengajian Perniagaan
* Ijazah Sarjana Muda (Kepujian) Pengurusan Perniagaan (Kewangan)
* Ijazah Sarjana Muda (Kepujian) Pengurusan Perniagaan (Pemasaran)
* Sarjana Pengurusan Perniagaan
Lihat juga

* UiTM Kampus Segamat, satu lagi kampus di Johor
Pautan luar

*


Kategori:Universiti Teknologi MARA
Kategori:Universiti dan kolej di Johor
UiTM Kampus Kuantan

frames|right|100px
Kampus UiTM Bukit Sekilau merupakan salah satu daripada kampus kota Universiti Teknologi MARA yang terletak di Kuantan, Pahang Darul Makmur, Malaysia. Kampus ini merupakan kampus asal UiTM Cawangan Pahang, namun, kini fungsi itu telah diambil alih oleh Kampus UiTM Jengka.

Buat masa ini UiTM Bukit Sekilau cuma menawarkan dua kursus untuk pelajar lepasan SPM iaitu Asasi Undang-undang dan Asasi TESL.
Pautan luar

* http://www3.uitm.edu.my/pahang/
Kategori:Universiti Teknologi MARA
Kategori:Universiti dan kolej di Pahang
UiTM Kampus Jalan Othman

frames|right|100px
Kampus Satelit UiTM Jalan Othman merupakan salah satu daripada cawangan Universiti Teknologi MARA yang terletak di dalam negeri Selangor Darul Ehsan. Kampus di Petaling Jaya ini merupakan kampus UiTM yang tertua. Malah, kampus ini merupakan tempat asal penubuhan Dewan Latihan RIDA pada tahun 1956. Kini, ianya memuatkan Kursus Seni dan Rekabentuk bagi peringkat Sarjana dan Kedoktoran.

Kategori:Universiti Teknologi MARA
Kategori:Universiti dan kolej di Selangor
UiTM Cawangan Kelantan

UiTM Cawangan Kelantan ialah salah sebuah cawangan bagi Universiti Teknologi MARA yang ditubuhkan di Kelantan, Malaysia. Ia ditadbir oleh seorang Rektor dan bertanggungjawab ke atas dua buah kampus UiTM di Kelantan iaitu Machang (kampus utama) dan Kota Bharu. Terdapat pelbagai kedai makanan, 7e berdekatan, rumah atau bilik sewa yang boleh didiami oleh pelajar dan turut terdapat hentian bas berdekatan.
Penubuhan

UiTM Kelantan ditubuhkan pada Julai 1985 sebagai cawangan UiTM yang ke-9 dan dirasmikan pada 1 Julai 1985 oleh Tan Sri Mohamed Yaakob, Menteri Besar Kelantan. Pada mulanya, ia berooperasi sementara di Kota Bharu sebelum dipindahkan ke Machang pada Januari 1996. Kampus baharu di Kota Bharu pula ditubuhkan pada 2007
Pembelajaran
Kursus ditawarkan

Hari ini, UiTM Kelantan menawarkan kursus Diploma dan Ijazah dalam 6 fakulti
* Fakulti Sains Komputer dan Matematik
* Fakulti Pengurusan Perniagaan
* Fakulti Sains Pentadbiran dan Pengajian Polisi
* Fakulti Pengurusan Maklumat
* Fakulti Perakaunan
* Fakulti Seni Lukis & Seni Reka
Pautan Luar

*Laman Rasmi UiTM Cawangan Kelantan: http://www.kelantan.uitm.edu.my/
* Halaman Rasmi Facebook UiTMCK: https://www.facebook.com/UiTMCaw.Kelantan
* Instagram UiTMCK: https://www.instagram.com/uitmcawangankelantan/
* Twitter UiTMCK: https://twitter.com/UiTMCKMachang
* Saluran Youtube Rasmi UiTMCK: https://www.youtube.com/channel/UCzfhGDvh9JIDyB2fPJ51trw/featured
Rujukan


Kategori:Universiti Teknologi MARA
Kategori:Universiti dan kolej di Kelantan
UiTM Kampus Samarahan

UiTM Kampus Samarahan merupakan satu daripada tiga kampus Universiti Teknologi MARA Cawangan Sarawak. Kampus tersebut terletak di Kota Samarahan, iaitu kira-kira 20 kilometer daripada Bandaraya Kuching.
frames|right|100px
Sejarah Penubuhan

Kampus UiTM Samarahan merupakan kampus cawangan kedua Universiti Teknologi MARA yang terletak di dalam negeri Sarawak, Malaysia. Kampus ini telah ditubuhkan di Batu Lintang, Kuching sekitar tahun 1973-74. Kini, kampus tetap UiTM Sarawak terletak di Kota Samarahan. Universiti ini merupakan antara universiti awam yang awal dibina di negeri Sarawak.
Pentadbiran
Pautan luar

* Kampus UiTM Samarahan

Kategori:Universiti Teknologi MARA
Kategori:Universiti dan kolej di Sarawak
UiTM Kampus Tawau

thumb|396x396px
Kampus UiTM Tawau merupakan salah satu daripada kampus kota Universiti Teknologi MARA yang terletak di negeri Sabah, Malaysia. Ia dibuka pada akhir tahun 1996 untuk menampung pertambahan pelajar di kampus UiTM Kota Kinabalu.

•UiTM Kampus Tawau mula beroperasi pada Disember 1996 dan telah dirasmikan oleh Yang Berhormat Datuk Seri Mohd. Najib Bin Tun Razak pada 10 Jun 1997. Bersempena majlis perasmian tersebut UiTM Kampus Tawau diisytiharkan sebagai Kampus Kota dari segi perlaksanaan operasinya. Sehingga kini UiTM Kampus Tawau merupakan “Feeder Campus” untuk kursus-kursus diploma yang ditawarkan oleh UiTM seluruh Malaysia khususnya UiTM Cawangan Sabah Kampus Kota Kinabalu.


Pada awal penubuhannya sehingga penghujung tahun 1996, UiTM Kampus Tawau telah beroperasi di Bangunan MAA, Jalan Bunga Raya, Tawau. Pada tahun 2006 UiTM Kampus Tawau telah berpindah dan beroperasi di Bangunan Hup Foh, Bandaran Baru, Jalan Baru Tawau. Sebelum ini, Bangunan Hup Foh merupakan kolej kediaman pelajar sahaja bersama Unit Keselamatan UiTM dan Unit Kolej.


Kampus tetap terletak di Batu 26, Jalan Apas, Balung, Tawau. Perletakan batu asas telah disempurnakan oleh Y.B. Dato’ Sri Mohd. Najib Tun Abdul Razak (Menteri Pendidikan ketika itu) iaitu pada tahun 1999. Walau bagaimanapun, pembinaan Kampus Tawau di Balung hanya dimulakan pada Mac 2009 dan telah siap pada Oktober 2011. Semenjak itu, UiTM Kampus Tawau telah beroperasi di kampus tetapnya seperti di alamat berikut:-

KM 36 Apas Balungframes|right|100px Peti Surat 61372

91032 Tawau, Sabah

Tel No: 089-951611 / Fax No: 089-951644

Antara kursus yang ditawarkan oleh UiTM Kampus Tawau ialah Program Pra-Perdagangan, Program Pra-Sains dan yang akan datang Program Diploma Perniagaan ( Pengangkutan ) dan Program Diploma Perladangan.


Kategori:Universiti Teknologi MARA
Kategori:Universiti dan kolej di Sabah
Radin Irwan Dzulkarnain bin Isagani

Radin Irwan Dzulkarnain Isagani (lahir 10 September 1980) atau juga dikenali sebagai Zack adalah pemain bass bagi kumpulan New Boyz bermula pada tahun 2001 untuk menggantikan pemain bass asalnya, Syuk. Zack juga kekal menerajui New Boyz bersama vokalisnya, Tomok sehingga tahun 2009 biarpun anggota yang lain kerap bertukar ganti.
Pautan luar

* http://www.new-boyz.cjb.net/

Kategori:Orang hidup
Kategori:Kelahiran 1980
Kategori:Pemain gitar bes Malaysia
Daerah Kota Setar

thumb|273x273px|Pejabat Daerah dan Tanah Kota Setar
thumb|273x273px|Sempadan daerah Kota Setar dan Yan di Kota Sarang Semut
Kota Setar merupakan sebuah daerah yang terletak di Kedah, Malaysia. Daerah inilah terletaknya Bandar Alor Setar iaitu ibu negeri Kedah.
Asal-usul nama

Nama Kota Setar berasal daripada perkataan setar atau pokok ‘stak’ (Bouea macrophylla) yang tumbuh di kawasan ini.
Sejarah

Sejak tahun 1991, seluruh Daerah Kota Setar terletak di bawah pentadbiran Pejabat Daerah Kota Setar merangkumi 34 buah mukim, manakala pentadbiran tanahnya pula terbahagi kepada pentadbiran Pejabat Tanah Kota Setar merangkumi 28 buah mukim dan Pejabat Tanah Pokok Sena merangkumi enam buah mukim. Pada 1 Januari 2008, daerah Pokok Sena telah diasingkan daripada daerah Kota Setar selepas tertubuhnya Pejabat Daerah dan Tanah Pokok Sena.

Pihak berkuasa tempatan di daerah Kota Setar ialah Majlis Bandaraya Alor Setar. Majlis Bandaraya Alor Setar telah dinaiktaraf dari Majlis Perbandaran Kota Setar pada 28 November 2003 sekaligus menjadi bandaraya ke-sembilan di Malaysia.
Geografi

Daerah Kota Setar bersempadan dengan daerah Kubang Pasu di utara, daerah Pokok Sena di timur, daerah Pendang di tenggara, daerah Yan di selatan dan Selat Melaka di barat.
Mukim

Berikut merupakan keluasan dan populasi penduduk bagi mukim-mukim di Kota Setar.

frameless|414x414px


Bandar dan pekan
thumb|Bandar Alor Setar|264x264px
* Bandar Alor Merah
* Bandar Alor Setar
* Bandar Anak Bukit
* Bandar Bukit Pinang
* Bandar Kuala Kedah
* Bandar Langgar
* Bandar Simpang Empat
* Pekan Alor Janggus
* Pekan Gunung
* Pekan Kota Sarang Semut
Demografi

Mengikut bancian penduduk Malaysia 2010, jumlah penduduk di daerah Kota Setar ialah seramai 357,176 orang dengan kepadatan penduduk 850 orang perkilometer persegi. Penduduk paling ramai berbangsa Melayu iaitu seramai 262,027 orang. Terdapat sebanyak 86,456 isi rumah dengan 93,190 tempat kediaman.
Kerusi di Dewan Rakyat dan Dewan Undangan Negeri

Senarai wakil rakyat daerah Kota Setar dalam Dewan Rakyat


Senarai wakil rakyat daerah Kota Setar dalam Dewan Undangan Negeri Kedah
Pendidikan

thumb|293x293px|Sebuah sekolah di daerah Kota Setar
Berikut merupakan statistik institusi pendidikan di daerah Kubang Pasu sehingga tahun 2019;

Sekolah*


*tidak termasuk sekolah swasta atau sekolah di bawah Jabatan Agama Negeri
Rujukan


Kategori:Daerah di Kedah
Kuala Muda

Kuala Muda atau Kuala Sungai Muda ialah sebuah kampung perikanan di negeri Kedah, Malaysia, yang terletak di dalam daerah Kuala Muda.
Penjualan ikan borong

thumb|350px|Pembelian ikan borong adalah melalui membisikkan harga tawaran.

Setiap pagi, berbagai-bagai jenis perahu pulang ke Kuala Muda dengan tangkapan ikan, udang, dan sebagainya, dan berlabuh di turus pantai yang berhampiran dengan pasar basah bandar itu. Tangkapan nelayan dijual melalui jualan lelong. Nelayan-nelayan akan mengasing-asingkan tangkapan mereka mengikut jenis, saiz, dan nilai, dan mempamerkannya dalam longgokan. Pembeli-pembeli prospektif akan membisikkan harga tawaran bagi sesuatu longgokan kepada penjual secara langsung. Penjual akan mengumpulkan beberapa tawaran dan menentukan orang yang menawarkan harga yang tertinggi.

Tsunami pada akhir tahun 2004 telah mengakibatkan banyak kemusnahan kepada komuniti perikanan Kuala Muda. Banyak rumah di tepi jalan raya pantai yang menuju ke Kuala Muda telah dimusnahkan oleh ombak tsunami, termasuk pangkalan dan pasar basah. Ketika itu, sebuah khemah sementara terpaksa didirikan untuk bertindak sebagai pasar, sementara menunggu pembinaan pasar yang baru.
Tikam Batu

Pekan Tikam Batu terletak di simpang tiga dari jalan utama Sungai Petani ke Butterworth dan Kota Kuala Muda. Tikam batu konon nya ada mempunyai sebuah bukit tempat kediaman Raja Bersiong yang menganut agama Hindu dan mempunyai sebuah tokong dari emas. Semasa penjajahan Inggeris tokong itu telah di bawa lari ke India dan lenyap. Di bawah bukit tempat kediaman baginda mempunyai satu air terjun.Di pangkal air terjun mempunyai satu lobang yang dalam sebatang buluh. Ia mempunyai air yang jernih.Berdasarkan lobang tusukan air terjun itulah nama Tikam Batu di namakan.

Sekarang Tikam batu merupakan lokasi beberapa kilang industri lectronic sperti Sony, NEC dan Yuasa yang memberi peluang pekerjaan kepada penduduk tempatan dan pekerja asing.
Rujukan
Pautan luar

* Laman web Choo Tse Chien


Kategori:Tempat di Kedah
Daerah Kulim

Kulim merupakan salah satu daripada daerah dalam negeri Kedah Darul Aman, Malaysia. Pusat pentadbirannya terletak di Bandar Kulim.
Asal usul nama

Nama Kulim diambil sempena pokok kulim atau nama saintifiknya Scorocarpus borneensis yang tumbuh merata di sekitar daerah Kulim.
Sejarah

Kulim dipercayai telah didiami sejak pertengahan abad ke-18 iaitu seramai 100 orang yang berasal dari keturunan Melayu Patani. Kumpulan penduduk terawal yang membuka daerah Kulim terdiri daripada bekas pelombong dari kawasan Larut, Matang dan Selama, Perak yang melarikan diri daripada terlibat dengan pergaduhan yang sering terjadi antara kumpulan pelombong di sana.

Mereka dipercayai telah merentas laluan belukar di kawasan Kulim menuju ke Pulau Pinang yang terkenal sebagai sebuah pelabuhan yang sibuk ketika itu bagi mencari penempatan baru. Ketika melalui kawasan Kulim, mereka menemui hasil bijih timah di dalam tanah dan sungai lalu membuka sebuah perkampungan bagi memudahkan mereka mendulang bijih timah.

Antara mercu tanda bersejarah di daerah Kulim ialah Jam Merdeka Kulim yang mula dibina pada 14 Jun 1957 dan dirasmikan oleh Sultan Badlishah, Sultan Kedah pada 15 September 1957.
Geografi

Daerah Kulim bersempadan dengan daerah Kuala Muda, daerah Baling, daerah Bandar Baharu, daerah Larut, Matang dan Selama di Perak, daerah Seberang Perai Utara, daerah Seberang Perai Tengah dan daerah Seberang Perai Selatan di Pulau Pinang.
Mukim

Daerah Kulim dibahagikan kepada 15 buah mukim yang ditadbir oleh seorang penghulu.frameless|368x368px
Demografi

Mengikut bancian penduduk Malaysia 2010, jumlah penduduk di daerah Kulim ialah seramai 281,260 orang dengan kepadatan penduduk 367 orang perkilometer persegi. Terdapat sebanyak 63,942 isi rumah dengan 75,067 tempat kediaman. Penduduk paling ramai berbangsa Melayu iaitu seramai 168,597 orang.
Pengangkutan

Jalan Raya

Kulim juga mempunyai rangkaian jalan raya yang agak luas. Lebuhraya Butterworth-Kulim menghubungkan Kulim dengan Pulau Pinang di utara dan bandar-bandar di sekitarnya. Terdapat dua susur keluar ke Kulim melalui Lunas atau Kubang Semang.
Bas

Kulim mempunyai stesen bas yang agak besar dan selesa iaitu Stesen Bas Kulim. Stesen Bas Kulim mempunyai dua terminal, terminal domestik dan terminal antarabandar.
Kawasan pilihan raya

Terdapat dua kawasan pilihan raya di daerah Kulim iaitu Parlimen dan Dewan Undangan Negeri Kedah. Kawasan persekutuan diwakili oleh Padang Serai (kawasan persekutuan) dan Kulim-Bandar Baharu (kawasan persekutuan) manakala kawasan negeri diwakili oleh Merbau Pulas (kawasan negeri), Lunas (kawasan negeri) dan Kulim (kawasan negeri).
Rujukan

Kategori:Daerah di Kedah
Terence Law

Terrence Law (lahir 12 Julai 1975) merupakan salah seorang anggota kumpulan Kamikaze yang merupakan kumpulan penyanyi Malaysia. Terrence Law, atau lebih dikenali dengan nama T-rex, berusia 48 tahun, beliau asal daripada Sarawak dan bangsanya Cina. Beliau ialah seorang yang kelakar, tetapi serius bila bekerja. Mula menceburi bidang muzik sebagai Sound Engineer lebih kurang 5 tahun yang lalu. Bakat beliau mula dikesan 3 tahun yang lalu, oleh Stephen Danker, pengurus kumpulan 'Flying Colours'. Stephen telah menawarkan beliau kontrak untuk menyanyi dengan 'Flying Colours' bersama dengan Sham. Peluang itu diterima oleh beliau. Lalu, beliau bersama Sham telah mengadakan persembahan di seluruh Malaysia.

T-rex merupakan vokalis heavy metal Cina yang pertama di Malaysia. Ini merupakan suatu yang mungkin sukar diterima oleh para peminat, namun ia dibuktikan apabila peminat menerima kehadiran beliau, apabila lagu 'Tawa Dalam Tangisan' mendapat sambutan yang luar biasa.

Di masa lapang, T-rex gemar bermain games, seperti play station di rumahnya. Beliau juga seorang internet surfer di masa lapangnya.
Rujukan


Laman WEB

https://web.archive.org/web/20050713000530/http://www.geocities.com/inspirasiweb/profile.html

Kategori:Kelahiran 1975
Kategori:Orang hidup
Kategori:Penyanyi lelaki Malaysia
Shamril bin Mohd Salleh

Shamril bin Mohd Salleh (lahir 11 Februari 1976) merupakan salah seorang anggota kumpulan Kamikaze yang merupakan kumpulan penyanyi Malaysia. Dikenali sebagai Sham Kamikaze, dia kini bertugas sebagai pensyarah muzik di Akademi Seni Kebangsaan.
Laman web

* https://web.archive.org/web/20050713000530/http://www.geocities.com/inspirasiweb/profile.html
* http://shamrilsalleh.proboards74.com


Kategori:Pemain gitar Malaysia
Serai makan

:Artikel ini mengenai serai makan yang selalu digunakan sebagai perisa dalam masakan. Klik di sini untuk serai wangi yang selalunya digunakan dalam bidang perubatan dan aroma terapi.


thumb|260px|Pokok serai


Serai atau serai makan (nama botani: Cymbopogon citratus) adalah tumbuhan herba malar hijau yang dikenali juga sebagai sereh makan (Indonesia), takrai (Thailand) lemongrass (Inggeris). Tanaman serai makan (cymbopogen citratus) dipercayai berasal dari Sri Lanka dan telah tersebar luas di kawasan tropika, termasuk Malaysia, Indonesia, Tanzania, Brazil, Guatemala dan China. Tumbuhan ini selalunya digunakan dalam masakan di kalangan masyarakat Asia terutamanya masakan Thailand, Kemboja,Vietnam) dan Caribbean.
Penanaman

Serai mudah ditanam di mana-mana jenis tanah kecuali kawasan berair atau berpaya. Di Malaysia khususnya, serai makan banyak di tanam sebagai tanaman dapur. Batang serai dituai untuk kegunaan segar sebagai perisa dalam masakan. Serai makan ialah sejenis tanaman rumput yang beraroma dan mempunyai rimbunan daun yang lebat. Pada setiap rumpun terdapat banyak batang yang tumbuh daripada rizom. Batangnya berwarna putih keunguan atau kemerahan. Daunnya tirus, melampai, panjangnya 60−100 cm dan lebar 1.0−1.5 cm. Ia berwarna hijau muda, kesat dengan urat yang selari. Serai makan jarang didapati berbunga di Malaysia.
Kegunaan

Tumbuhan ini mempunyai perasa lemon dan boleh dikeringkan untuk menjadi tepung atau digunakan segar. Digunakan dalam teh, sup, dan masakan kari, serai juga sesuai digunakan dalam masakan ayam, ikan, dan makanan laut.

Terdapat lebih 50 spesies Cymbopogon. Serai India Timur (Cymbopogon flexuosus) adalah tempatan di India, Sri Lanka, Burma, dan Thailand sementara Serai India Barat (Cymbopogon citratus) dipercayai berasal dari Malaysia. Sementara kedua-dua boleh digunakan, C. citratus lebih sesuai untuk memasak. Di India C. citratus digunakan untuk herba perubatan dan wangi-wangian.

Spesies lain digunakan dalam industri minyak wangi adalah Cymbopogon martini (disuling menjadi minyak palmarosa) dan Rumput Citronella (Cymbopogon winterianus Jowitt) dari mana minyak citronella didapati. Lilin atau gaharu diperbuat dengan minyak citronella pekat boleh digunakan sebagai penghalau nyamuk.
Sebahagian spesies

* Cymbopogon ambiguus – Rumput berbau lemon Australia (pokok asli Australia)
* Cymbopogon bombycinus – Rumput Minyak Sutera (pokok asli Australia)
* Cymbopogon citratus – Serai makan
* Cymbopogon citriodora – Serai India Barat
* Cymbopogon flexuosus – Serai India Timur
* Cymbopogon martini
* Cymbopogon nardus – Serai wangi
* Cymbopogon obtectus – Rumput biji sutera (pokok asli Australia)
* Cymbopogon procerus (pokok asli Australia)
* Cymbopogon schoenanthus
* Cymbopogon winterianus – Rumput Citronella

Kategori:Poales
Kategori:Poaceae
Kategori:Herba
Kategori:Tanaman penghalau

ta:அருகம் புல்
Wan Sharifuddin bin Wan Hassan

Wan Sharifuddin bin Wan Hassan (lahir 28 Mei 1984) yang dikenali sebagai Wan Shah merupakan bekas anggota kumpulan UNIC (2002-2004) juga merupakan pengasas kumpulan penyanyi Malaysia nasyid UNIC yang terawal merancang dan menubuhkan kumpulan nasyid remaja yang menyampaikan lagu-lagu berirama nasyid. Sebelum beliau mengundur diri dari kumpulan UNIC pada tahun 2004, beliau juga telah memegang watak pengawas sekolah bersama Fitri Haris dalam telemovie See You Di IPT pada tahun 2004 sebagai kemunculan terakhirnya bersama UNIC.
Biografi

Dilahirkan di Pengkalan Chepa, Kelantan pada beliau menjadi pengurus A&R D'Mind Music Entertainment ketika bersama UNIC dan selepas meninggalkan kumpulan itu. Antara projek ketika berliau bersama syarikat D'Mind Music Entertainment adalah seperti penubuhan kumpulan nasyid baru Devotees, projek Telemovie See You Di IPT UNIC kerjasama bersama Hijjaz Records.

Beliau pernah bersama menjayakan sebuah program Cahaya Kasih kerjasama Group Inspirasi Unik dan sebuah sekolah PPDK Nusajaya pada tahun 2010 dengan sebuah lagu bertajuk Cahaya Kasih ciptaan sepenuhnya oleh Wan Shah sendiri, tujuan program ini adalah untuk mengutip dana bagi membantu golongan kurang upaya dengan mengadakan sebuah pementasan teater yang bertajuk Primadona (Perahu Mimpi) yang berlangsung di UTM Skudai, UiTM Segamat, dan Dewan MaTiC Jalan Ampang yang mana Zamri Pangat sebagai Pengarah untuk pementasan Teater tersebut, selain itu perlakon yang terlibat untuk menjayakan pementasan itu adalah seperti Bell Ngasri, Anne Ngasri, Maulana Af, Linda Jasmine dan Que Haidar.

Beliau juga pernah mencipta sebuah lagu yang dinyanyikan oleh sebuah kumpulan kanak-kanak Soleh-in sempena Tilawah Alquran peringkat kebangsaan (MTQ) pada tahun 2012 yang bertajuk "Tangguh Solat".

Kini Wan Shah masih aktif didalam industri muzik sebagai tulang belakang beberapa projek mega dan aktif mencipta lagu untuk iklan,produk,komersial, untuk artis dan lain-lain.
Pautan luar

* http://www.hijjaz.com.my/unic/wanshah.html
* https://www.facebook.com/wanshah.wanshahrecords
* https://www.youtube.com/watch?v=g_JYMy-Pesw
* https://www.youtube.com/watch?v=9YiIQcP59Nk
* https://www.youtube.com/watch?v=YzKUGADvJNM
* https://www.youtube.com/watch?v=yvMS4Zsf7UI
* https://www.youtube.com/watch?v=vA-aOpeTc1I


Kategori:Penyanyi nasyid Malaysia
Kategori:Orang dari Kelantan
Kategori:Muslim Malaysia
Kategori:Penyanyi lelaki Malaysia
Mohd Afendi bin Haji Jahri

Mohd Afendi bin Haji Jahri (lahir 4 Oktober 1984) atau juga dikenali sebagai Apen atau Fendi merupakan salah seorang daripada bekas anggota kumpulan UNIC (2002-2003) yang merupakan penyanyi Malaysia yang menyampaikan lagu berirama nasyid. Beliau merupakan abang kepada Muhammad Safwan Jahri bekas anggota kumpulan nasyid Aeman dan Nice.
Biografi

Mohd Afendi bin Haji Jahri telah dilahirkan pada .

Setelah menyepikan diri selama hampir 12 tahun, akhirnya beliau telah membuat comeback dengan kumpulan baru yang telah ditubuhkan oleh sahabat karib beliau, Wan Shah yang juga bekas anggota kumpulan UNIC iaitu kumpulan U-NICE.
Pautan luar

http://www.hijjaz.com.my/unic/apen.html

Kategori:Orang hidup
Kategori:Kelahiran 1984
Kategori:Penyanyi nasyid Malaysia
Kategori:Penyanyi lelaki Malaysia
Bazli Hazwan

Bazli Hazwan Che Osman atau lebih dikenali sebagai Bazli UNIC (lahir 8 September 1984 di Perlis dan dibesarkan di Kota Tinggi, Johor). Bazli merupakan salah seorang anggota asal kumpulan nasyid UNIC dari tahun 2002 sehingga kini bersama-sama Fitri Haris (juga anggota asal UNIC) dan Fakhrul Radhi, malah beliau juga merupakan satu-satunya anggota asal yang bertahan dan tidak pernah keluar dari UNIC. Beliau juga merupakan graduan lulusan diploma Al-Quran & Sunnah dari Kolej Universiti Islam Antarabangsa Selangor atau lebih dikenali sebagai KUIS. Beliau pernah melanjutkan pelajaran di Universiti Al-Azhar, Mesir dalam bidang Usuluddin.

Beliau juga merupakan anak sulung daripada 8 adik-beradik di mana mempunyai 5 orang lelaki dan 3 orang perempuan. Berasal dari keluarga pendidik, beliau turut berbakat dalam mengubah lirik lagu dalam album UNIC itu sendiri dengan menambahkan perkataan Di di depan bait ayat Atas Nama Cinta.
Pautan luar

*
*
*
*
*


Kategori:Kelahiran 1984
Kategori:Orang hidup
Kategori:Penyanyi lelaki Malaysia
Kategori:Penyanyi nasyid Malaysia